Garantien afhænger af, hvor du køber din højtryksrenser samt specifikke betingelser hos den pågældende forhandler og det pågældende mærke. For eksempel får du udvidet garanti hos Kärcher, hvis du vælger en model med vandkølet motor – som for eksempel model K7 – uanset om det er premium- eller home-modellerne. Dog dækker den udvidede garanti kun vandkølede motorer og altså ikke sliddele, og den træder i kraft ved, at du registrerer den senest tre måneder efter, og at du kan vise en gyldig betingelse.
Almindeligvis vil der være en reklamationsret på to år ved køb af højtryksrensere. Dog vil en sådan garanti ikke dække hverken misbrug, forsømmelse, forkert opbevaring – for eksempel frostskader – forkert installation eller betjening samt forurenet vand eller kemikalier, som er uegnede til højtryksrensere. Af de årsager er det som tidligere nævnt meget vigtigt, at du sørger for at vedligeholde din maskine og samtidig er opmærksom på at følge brugsanvisningen nøje ved brug.